**Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2015**

Podľa § 18f, ods. 1, písmeno e, zákona č. 369/1990 Zb., o obecnom zriadení v znení neskorších zmien a doplnkov predkladám Obecnému zastupiteľstvu v Sihelnom Správu a vyhodnotenie plánu kontrolnej činnosti hlavného kontrolóra o výsledkoch kontrolnej činnosti za druhý polrok 2015. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.

**Rozsah kontrolnej činnosti kontrolóra bol orientovaný na nasledovné oblasti:**

**Inventarizácia peňažných prostriedkov obce, príspevkovej org., MŠ, ŠJ - 2x** Inventarizácia pokladne v hotovosti bola vykonaná finančná kontrola dvakrát za polrok, nebol zistený rozdiel medzi hotovosťou a zostatkom v pokladničných knihách. Zostatky k 31. 12. boli odvedené na účet obce Sihelné a pokladne boli vynulované.

**Kontrola výberu príspevkov od zákonných zástupcov dieťaťa žiaka v ŠJ a MŠ k 30. 9.** Kontrola bola vykonaná dňa 6. 10. 2015. Predmet následnej finančnej kontroly bola kontrola výberu príspevkov od zákonných zástupcov dieťaťa, žiaka v ŠJ a MŠ k 30. 9. 2015. Výber poplatkov za príspevky od zástupcov dieťaťa v ŠJ boli za mesiac: júl, august neboli poplatky od rodičov a za september je to suma 1 070 € ŠJ, 314,10 € HN CZŠ 501,24 € ŠJ a 20,84 € HN MŠ. Školská jedáleň vyberá poplatky aj za kar, miestnosť podľa poplatkov obce schválených Obecným zastupiteľstvom na 34 €. Za júl je to suma 68 €, hotovosť je evidovaná na pokladničných bločkov v pokladni ŠJ. Poplatky od žiakov sú evidované na prvotných pokladničných dokladoch v pokladni ŠJ a odvedené sú na účet ŠJ, kde sú preukázateľné na výpisoch z účtu. Výber poplatkov za príspevky od zástupcov dieťaťa v MŠ boli za mesiac: júl, august neboli poplatky od rodičov a za september výška rodičovského poplatku bola 6,60 € na žiaka, celková suma bola 198 €. Jeden žiak bol oslobodený od poplatku lebo spĺňal podmienky pre hmotnú núdzu. Pokladničné bločky sú k nahliadnutiu v pokladničnej evidencii MŠ. Pri náhodne kontrolovaných dokladoch boli poplatky vybraté vo výške, ktorá je určená vo všeobecnom záväznom nariadení obce Sihelné o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné č. 1/2009 a Dodatku č.1/2012. Platcom sú vystavené príjmové pokladničné doklady. Kontrola bola ukončená záznamom a výsledky predložené Obecnému zastupiteľstvu dňa 16. 11. 2015.

**Kontrola výberu výšky správnych poplatkov**

Kontrola bola vykonaná dňa 4. 12. za kontrolované obdobie polrok 2015. Predmet kontroly bola kontrola výberu výšky správnych poplatkov v obci. Kontrola bola zameraná na výber, výšku výberu a spôsobu úhrady správnych poplatkov. Vyberanie a výšku správnych poplatkov upravuje zákon č. 145/1995 Z. z. o správnych poplatkoch v znení neskorších predpisov. Predmetom poplatkov sú úkony a konania správnych orgánov, ktoré sú uvedené v sadzobníku správnych poplatkov. Ten tvorí prílohu tohto zákona a stanovuje sadzby správnych poplatkov a v niektorých prípadoch tiež oslobodenie od týchto správnych poplatkov. Za výšku a vybratie správnych poplatkov v podmienkach obce Sihelné sú zodpovedné poverené zamestnankyne obce na svojich úsekoch činnosti. Správne poplatky na všetkých úsekoch správy, či už je to v prípadoch preneseného výkonu štátnej správy alebo originálnych kompetencií obce, sú uhrádzané v hotovosti do pokladne obce a odvedené na účet obce. Kontrolou výberu správnych poplatkov na prvotných dokladoch v pokladni obce a ich evidencia a výška. Pri náhodne kontrolovaných dokladoch boli správne poplatky vybraté vo výške, ktorú určuje sadzobník správnych poplatkov, platcovi bol vystavený príjmový pokladničný doklad. Oslobodenie úkonov a konaní od správnych poplatkov bolo vykonané v súlade so zákonom o správnych poplatkoch. Obec vedie samostatnú evidenciu výberu správnych poplatkov. Obec vyberá správne poplatky najmä za:

- osvedčenie podpisu a osvedčenie podpisu na listine 1,50 €

- stavebné povolenie 50 €

- dodatočné povolenie stavby trojnásobok stavebného 3x50 €

- návrh na vydanie kolaudačného rozhodnutia 35 €

- stavebný úrad predĺženie termínu, ohlásenie drobnej stavby 10 €

- rozhlas 5 €

- verejné priestranstvo 2 €

- vydanie potvrdenia alebo písomného oznámenia o pobyte osoby 5 €

V kontrolovanom období II. polroka 2015 pri kontrole náhodne vybraných dokladov neboli zistené nedostatky. Výška správneho poplatku bola určená správne. Kontrola bola ukončená záznamom a výsledky boli predložené na Obecnom zastupiteľstve dňa 18. 12. 2015.

**Kontrola stavu záväzkov a pohľadávok obce k 31. 12. 2015**

Kontrola nie je ukončená a výsledky z kontroly budú prednesené na Obecnom Zastupiteľstve.

**Spracovanie štvrťročného prehľadu financií - 2x** bolo predložené Obecnému zastupiteľstvu dňa 7. 9. a 16. 11. 2015

**Kontrola príjmov z prenajatých budov, priestorov a objektov**

Kontrola bolavykonaná v čase od 2. 9. 2015 do 7. 9. 2015 následnú finančnú kontrolu platenie nájomného za obecné byty, nebytové priestory a faktúry za stroje za kontrolné obdobie od 12. 6. 2015 do 7. 9. 2015 v príspevkovej org. obce Sihelné – Obecné služby. Kontrola bola ukončená správou a predložená dňa 7. 9. 2015 na Obecnom Zastupiteľstve. Ďalšia kontrola bola vykonaná v čase od 11. 12. 2015 do 15. 12. 2015 následnú finančnú kontrolu platenia nájomného za obecné byty, nebytové priestory, faktúry za obecnú vodu a faktúry za stroje za kontrolné obdobie od 7. 9. 2015 do 15. 12. 2015 v príspevkovej org. obce Sihelné – Obecné služby. Kontrola bola ukončená správou a predložená dňa 15. 12. 2015 na Obecnom Zastupiteľstve. Návrh opatrení: Opakovať upomínanie.

**Stav vybavovania sťažností a petícií za 2. polrok 2015**

podľa Zákona č. 9/2010 Z.z. o sťažnostiach nebolo doručených v centrálnej evidencii (podateľňa) za obdobie od júla do decembra 2015 konkrétne písomné sťažnosti na Obecný úrad.

**Vypracovanie odborného stanoviska k druhej úprave programového rozpočtu Obce Sihelné** bolo predložené Obecnému zastupiteľstvu 16. 11. 2015

**Vypracovanie odborného stanoviska k prvej úprave rozpočtu príspevkovej organizácie** bolo predložené Obecnému zastupiteľstvu dňa 16. 11. 2015

**Vypracovanie odborného stanoviska k návrhu viacročného programového rozpočtu Obce Sihelné na roky 2016-2018 a rozpočtu príspevkovej organizácie** bolo predložené Obecnému zastupiteľstvu 18. 12. 2015

**Polročná správa a vyhodnotenie plánu kontrolnej činnosti za obdobie od januára do júna 2015** bola predložená Obecnému zastupiteľstvu dňa 7. 9. 2015

**Vypracovanie návrhu plánu kontrolnej činnosti na I. polrok 2016** bolo predložené Obecnému zastupiteľstvu dňa 18. 12. 2015

**Plán ostatnej činnosti**  **Za polrok 2015 boli vytvorené v obci tieto predpisy:**

Interná smernica- zásady podávania, preverovania a evidovania podnetov

Interná smernica o  časovom rozlíšení nákladov a výnosov v účtovnej jednotkeInterná smernica o dlhodobom majetku v účtovnej jednotke

Interná smernica o opravných položkách v účtovnej jednotke Interná smernica o rezervách v účtovnej jednotke

Interná smernica o transferoch obce v účtovnej jednotke

Interná smernica o o transferoch (organizácia v zriaďovateľskej pôsobnosti) účtovnej jednotke

Interná smernica o vedení účtovníctva v účtovnej jednotke

Interná smernica o zásobách a pokladni v účtovnej jednotke

VZN o vylepovaní volebných plagátov na verejných priestranstvách

Doplnok k VZN o miestnych daniach a o miestnom poplatku za komunálne odpady a drobné

**Kontrola plnenia uznesení Obecného zastupiteľstva** Kontrola plnenia uznesení Obecného zastupiteľstva prijatých od júna do decembra je vždy pred každým zastupiteľstvom hneď po zahájení. Uznesenia sa plnia priebežne a trvale. Informácie sa podávajú počas každého zasadnutia Obecného zastupiteľstva.

V Sihelnom dňa 10. 3. 2016

Bc. Anna Luscoňová hlavný kontrolór